Αγαπητοί μαθητές/ήτριες γειά σας,

Εύχομαι να είσαστε εσείς και οι οικείοι σας καλά και να μένετε στα σπίτια σας!!!!!!!!!!

Μιας και ξεκουραστήκατε ας μην χάνουμε χρόνο και επαφή με τα μαθήματα μας. Ας μην χρησιμοποιούμε τους υπολογιστές και τα κινητά μόνο για παιχνίδια και συνομιλίες….. 😊

Για να ανακεφαλαιώσουμε την ύλη με χρήση του Excel κάνετε την ακόλουθη άσκηση. Οι υπολογισμοί να γίνουν όλοι με χρήση της εφαρμογής όπως κάναμε στο εργαστήριο.

1. Άσκηση συναρτήσεων στα υπολογιστικά φύλλα και δημιουργία γραφημάτων.

Σε ένα νέο αρχείο του Εxcel πληκτρολογήστε τα δεδομένα του πίνακα 8.1 (σελ.152).

|  |
| --- |
| **Πίνακας 8.1.** Μερικά από τα δεδομένα που συλλέξανε οι μαθητές σε μορφή πίνακα. |
| Όνομα | Φύλο | Αγαπημένο μάθημα | Αγαπημένο ανάγνωσμα | Ώρες ανάγνωσης | Άλλες ασχολίες |
| Αγγελίνα | Κορίτσι | Χημεία | Λογοτεχνία | 5 | Αγγειοπλαστική |
| Βασίλης | Αγόρι | Μαθηματικά | Κόμικς | 2 | Ποδήλατο |
| Εύη | Κορίτσι | Ιστορία | Περιοδικά Μόδας | 1 | Χορός |
| Γιώργος | Αγόρι | Γυμναστική | Αθλητικά | 2 | Μπάσκετ |
| Πέτρος | Αγόρι | Γυμναστική | Αθλητικά | 1 | Βόλεϊ |
| Χρύσα | Κορίτσι | Μαθηματικά | Λογοτεχνία | 7 | Κιθάρα |
| Ιωακείμ | Αγόρι | Ιστορία | Εφημερίδες | 2 | Υπολογιστές |
| Αργυρώ | Κορίτσι | Καλλιτεχνικά | Κόμικς | 4 | Ζωγραφική |

Με τη βοήθεια συναρτήσεων στο Excel υπολογίστε:

1. Πόσες ώρες διαβάζουν όλοι οι μαθητές;
2. Ποιος είναι ο μέσος όρος διαβάσματος;
3. Τις πιο πολλές ώρες που διαβάζει κάποιος μαθητής
4. Τις λιγότερες ώρες που διαβάζει κάποιος μαθητής
5. Πόσα είναι τα αγόρια;
6. Πόσα είναι τα κορίτσια;
7. Σε πόσους μαθητές είναι αγαπημένο μάθημα τα μαθηματικά
8. Δημιουργήστε ένα γράφημα μεταξύ των ωρών ανάγνωσης και των ονομάτων.
9. **Για εργασία τετράμηνου θα κάνετε μία παρουσίαση με θέμα «Το επάγγελμα που θέλω να ακολουθήσω»**
10. Επιλέξτε ένα επάγγελμα που θέλετε να ακολουθήσετε ή σας αρέσει.
11. Περιγράψτε το επάγγελμα αναλυτικά.
12. Περιγράψτε την εξέλιξη του επαγγέλματος (πριν τη χρήση υπολογιστών και μετά)
13. Περιγράψτε τα προτερήματα και τα μειονεκτήματα του επαγγέλματος.
14. Σπουδές/χρόνος που χρειάζονται αναλυτικά (ΑΕΙ/ΤΕΙ/ΙΕΚ, κλπ)
15. Βιβλιογραφία (πηγές πληροφοριών)

Το Κεφάλαιο 9 στο βιβλίο μας έχει οδηγίες χρήσης του PowerPoint.

Εμπλουτίστε την παρουσίαση με εικόνες, ήχο, βίντεο. Οι διαφάνειες να είναι τουλάχιστον 15 με πρώτη αυτή του τίτλου και τελευταία της βιβλιογραφίας.

Μην αντιγράψετε και επικολλήσετε τις πληροφορίες. Γράψετε με δικά σας λόγια.

Η εργασία θα παραδοθεί και θα παρουσιαστεί την εβδομάδα που θα γυρίσουμε στο σχολείο χωρίς εξαίρεση.

Για οποιαδήποτε απορία/ερώτηση, μπορείτε να την στέλνετε στο ηλεκτρονικό ταχυδρομείο του σχολείου και στο θέμα να αναφέρετε το όνομα μου.

Καλή συνέχεια και θα τα λέμε………………………………. .

 Η καθηγήτρια Πληροφορικής

 Ειρήνη Γιοβάνου